stanford-oval/wikipedia huggingface dataset:
Knockout – täydellinen tyrmäys

| Knockout – täydellinen tyrmäys> Play It to the Bone |
| --- | --- |

Ohjaaja:  Ron Shelton
Käsikirjoittaja:  Ron Shelton
Säveltäjä:  Alex Wurman
Kuvaaja:  Mark Vargo
Leikkaaja:   Patrick Flannery  Paul Seydor 
Pääosat:   Antonio Banderas  Woody Harrelson  Lolita Davidovich  Tom Sizemore  Lucy Liu  Robert Wagner 
Valmistustiedot
Valmistusmaa:  Yhdysvallat
Tuotantoyhtiö:  Touchstone Pictures
Levittäjä:  Walt Disney Studios Motion Pictures Netflix
Ensi-ilta:  1999
Kesto:  124 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Knockout – täydellinen tyrmäys tai videojulkaisuna Knock Out – kehäketut (Play It to the Bone) on vuonna 1999 ensi-iltansa saanut Ron Sheltonin käsikirjoittama ja ohjaama yhdysvaltalainen elokuva. Nyrkkeilyaiheisen elokuvan pääosissa nähdään Antonio Banderas, Woody Harrelson, Lolita Davidovich, Tom Sizemore, Lucy Liu ja Robert Wagner.
Kokeellinen tutkimus

Kokeellinen tutkimus on tutkimus, jossa selvitetään hyvin harvan, yleensä yhden tai kahden, muuttujan vaikutusta tutkimuskohteeseen. Kokeellisessa tutkimuksessa voidaan esimerkiksi kasvattaa kasveja eri hiilidioksidipitoisuuksissa ja tutkia kasvueroja. Eli kyseessä on syy-seuraussuhde.
Kirsti Vihko

Kirsti Martta Kyllikki Vihko (o.s. Patomäki; 5. joulukuuta 1939 Ylämaa – 23. joulukuuta 2023 Espoo) oli suomalainen ooppera- ja konserttilaulaja, joka oli äänialaltaan sopraano.
Vihko suoritti vuonna 1970 diplominsa Sibelius-Akatemiassa Mirjam Helinin johdolla. Hänen muita opettajiaan olivat Liisa Linko-Malmio, Gina Cigna, Anton Dermota ja Luigi Ricci. Vihko sai vuonna 1971 toisen palkinnon pohjoismaisessa kilpailussa ja vuonna 1972 kolmannen palkinnon kansainvälisessä Maria Canals -musiikkikilpailussa Madridissa. Suomen kansallisoopperassa hän esiintyi vuosina 1968–1975 kaikkiaan 33 kertaa. Hänellä oli rooleja oopperoissa Ruusuritari (Richard Strauss), Elektra (Richard Strauss), Hoffmannin kertomukset (Jacques Offenbach), La bohème (Giacomo Puccini), Ovela kettu (Leoš Janáček), Don Carlos (Giuseppe Verdi) ja Tosca (Giacomo Puccini). La bohèmessa Vihko tulkitsi Musettan roolin ja Toscassa nimiroolin Floria Toscana. Vuonna 1974 hän vieraili Oulussa esittämässä Madeleinen roolin Umberto Giordanon oopperassa Andrea Chénier.
Vihko teki myös konserttiesiintymisiä ja Turussa oopperaohjauksia. 27. lokakuuta 1974 hän kantaesitti pianisti Pentti Koskimiehen säestyksellä Erkki Salmenhaaran laulusarjan Satumaisessa metsässä. Vihko työskenteli vuosina 1975–1984 lehtorina Turun konservatoriossa ja siirtyi vuonna 1984 Sibelius-Akatemian lehtoriksi.
Aiheesta muualla

Kirsti Vihkon muistokirjoitus Helsingin Sanomissa
Kepler-452b

| Kepler-452b |
| --- | --- |
 Maan (vas.) ja Kepler-452b:n (oik., taiteilijan näkemys) kokovertailu.
Löytäminen
Löytäjä(t):  Kepler-avaruusteleskooppi
Löytöpäivä:  23. heinäkuuta 2015 (julkistettu)
Havaintomenetelmä(t):  ylikulkumenetelmä
Tähden ominaisuudet
Tähden nimi:  KIC 8311864
Tähden etäisyys Auringosta:  1 400 valovuotta
Tähden massa:  1,04  (0,99-1,9) ± M☉, säde 1,11 (1,02-1,26 RO)
Tähden spektriluokka:  ~G2, pintalämpötila 5757±85 K
Tähden metallisuus:  [Fe/H] 	0,21±0,09
Tähden ikä:  6±2 miljardia vuotta
Kiertoradan ominaisuudet
Isoakselin puolikas:  1,05 (1,031-1,055) AU
Kiertoaika:  384,84 vrk
Fyysiset ominaisuudet
Massa:  5 ± 2 ME
Säde:  0,149 RJ,  10400 km RJ (1,63 (1,4-1,8) RE)
Kepler-452b on Kepler-452-tähteä kiertävä eksoplaneetta Joutsenen tähdistössä. Sen keskustähti Kepler-452 sijaitsee noin 1400 valovuoden päässä Maasta. Keskustähti muistuttaa paljon Aurinkoa, mutta on tätä suurempi ja vanhempi. Planeetta kiertää keskustähteään melko tarkkaan Maata vastaavalla etäisyydellä. Planeetan vuosi kestää 385 Maan päivää, kun taas Maalla 365 päivää. Planeetta on luultavasti Maata 1,6 kertaa suurempi supermaapallo. NASA julkisti tiedon planeetan löydöstä 23. heinäkuuta 2015.
Keskustähti

Keskustähden spektriluokka on G2, niin kuin Auringonkin. Tähti on 1,04 Auringon massainen ja 20 % Aurinkoa kirkkaampi. Tähden säde on 1,1 Auringon sädettä, ja sen ikä on arviolta 6 miljardia vuotta. Tällöin se olisi noin 1,5 miljardia vuotta Aurinkoa vanhempi.
Planeetta Kepler 452b

Planeetan etäisyys keskustähdestään on 1,05 AU ja kiertoaika 385 päivää. Keskustähti on Aurinkoa hieman kirkkaampi, ja planeetta kiertää melko keskellä elinkelpoista vyöhykettä.
Monia planeetan fyysisiä ominaisuuksia ei tunneta.
Planeetan arvioitu tasapainopintalämpötila noin 265 K. Auringon säteily ilmakehän yläosassa on noin 1,10 kertaa niin paljon kuin Maan.
Planeetta on luultavasti maapalloa suurempi ja vanhempi supermaapallo.
Kepler-452b:n pinta voi olla Maan tyyppinen, tai kokonaan veden peitossa, tai kaasua.
Planeetan säde on noin 1,6 Maan sädettä ja massa noin 5 Maan massaa. Niinpä painovoima planeetan pinnalla on keskimäärin 1,9 g (Maan painovoimaa), virherajat huomioon ottaen 1 g - 3,6 g.
Planeetan tiheys on keskimäärin 10 g/cm3, rajoissa 6 - 24,6 g/cm3.
Jos planeetta muistuttaa Maata, sillä on mahdollisesti myös useita aktiivisia tulivuoria, Maata suuremman massan ja tiheyden takia.
Planeetalla saattaa olla paksu kaasukehä ja tiheä pilvipeite.
Elinkelpoisuus

Planeetassa on joitain Maan tyyppisiä fyysisiä piirteitä. Ei osata sanoa, onko planeetta sopiva elämälle tai onko se asuttava. Ei tiedetä esimerkiksi, että onko planeetalla vettä tai sopivaa kaasukehää. 
Parhaassakaan tapauksessa se ei ole välttämättä Maan kaltaiselle elämälle yhtä hyvä. Mahdollinen paksu kaasukehä saattaa olla ongelma.
Ihminen saattaa voida sopeutua elämään planeetan raskaassa 1,9 g painovoimassa, vaikka se olisi alussa vaikeaa. Tosin planeetta sijaitsee niin kaukana, että nykyteknologialla sinne kestäisi kulkea miljoonia vuosia.
Aiheesta muualla

Kuvia tai muita tiedostoja aiheesta Kepler-452b Wikimedia Commonsissa
Kjell Forsén

Kjell Arne Forsén (s. 1958) on suomalainen yritysjohtaja, joka toimi Vaisalan toimitusjohtajana vuosina 2006–2020. Vuodesta 2019 lähtien Forsén on toiminut VR Groupin hallituksen puheenjohtajana.
Koiralampi (Keuruu, Yltiä)

| Koiralampi |
| --- | --- |
Valtiot:  Suomi
Maakunnat:  Keski-Suomi
Kunnat:  Keuruu
Koordinaatit:  62°15′59″N, 24°22′12″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Ristajoen valuma-alue (35.65)
Laskujoki:  oja Alaseen 
Järvinumero:  35.654.1.011
Mittaustietoja
Pinnankorkeus:  156,9 m  
Rantaviiva:  0,821 km  
Pinta-ala:  2,117 ha  
Saaria:  ei saaria 
 fiKoiralampi 
Koiralampi  on Keski-Suomessa Keuruulla Yltiän kylän lähellä sijaitseva lampi, joka kuuluu Kokemäenjoen vesistöön.
Maantietoa

Lammen pinta-ala on 2,1 hehtaaria ja se on 350 metriä pitkä ja 150 metriä leveä. Lammella ei ole kartan mukaan saaria. Sen rantaviivan pituus on 800 metriä..
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Ristajoen valuma-alueella (35.65), jonka Kaijanjoen valuma-alueeseen (35.654) se kuuluu.
Kokeminen (kalastus)

Kalastaja kokemassa katiskaa.
Kokeminen tarkoittaa kalastuksessa ja metsästyksessä pyydyksen tarkistamista ja mahdollisen saaliin keräämistä. Kokemisen jälkeen pyydys viritetään uudelleen, jos pyyntiä halutaan jatkaa. Metsästyksen yhteydessä yleensä on kyse ansan tai loukun käytöstä. Kalastuksessa koetaan verkkoja, rysiä, mertoja, katiskoita ja pitkäsiimoja. Esimerkiksi verkon kokemisessa on olosuhteilla kuten veden lämpötilalla suuri merkitys kokuväliin, sillä lämpimässä monet kalalajit kuten siika ja kuha pilaantuvat nopeasti. Virtaavassa vedessä verkkopyydyksiin tarttuu likaa ja roskia, jotka heikentävät pyydyksen toimivuutta ja lisäävät verkon pinta-alaa, jolloin virtaus saattaa painaa pyydyksen mutkalle tai upoksiin.
Sulan veden aikana verkot, rysät ja pitkäsiimat koetaan yleensä veneestä. Katiskat, rapumerrat ja eräät koukkupyydykset (esim. iskukoukku) voidaan asettaa pyyntiin niin, että ne voidaan kokea myös rannalta. Muun tyyppiset merrat koetaan veneellä tai suoraan kalapadon päältä. Jään alla sijaitsevat talvipyydykset koetaan avannon kautta. Katiskojen ja yksinkertaisten koukkupyydysten kokeminen ei vaadi erityisiä toimenpiteitä avannon puhdistamisen lisäksi, mutta verkon kokeminen eroaa enemmän kesäpyynnistä. Verkko tarkistetaan suurehkon kokuavannon kautta ja vedetään takaisin jään alle narulla, joka on kiinnitetty verkon toiseen päähän pienen naruavannon kautta.
GP2-kausi 2016

GP2-kausi 2016 oli GP2-sarjan kahdestoista kausi. Kausi oli toiseksi viimeinen GP2/11-auton rungoilla ajettava, sekä Mecachromen vapaasti hengittävillä V8-moottoreilla. Kaudella 2017 GP2:sten korvasi FIA Formula 2 Championship -sarja.
Sarjan mestaruuden voitti ranskalainen Pierre Gasly, toiseksi sijoittui italialainen Antonio Giovinazzi ja kolmanneksi venäläinen Sergei Sirotkin.
Tallit ja kuljettajat

| Talli | Nro | Kuljettaja | Kilpailut |
| --- | --- | --- | --- |
|  ART Grand Prix | 1 |  Nobuharu Matsushita | 1-3, 5-11 |
|  ART Grand Prix | 1 |  René Binder | 4 |
|  ART Grand Prix | 2 |  Sergei Sirotkin | Kaikki |
|  Racing Engineering | 3 |  Norman Nato | Kaikki |
|  Racing Engineering | 4 |  Jordan King | Kaikki |
|  DAMS | 5 |  Alex Lynn | Kaikki |
|  DAMS | 6 |  Nicholas Latifi | Kaikki |
|  Pertamina Campos Racing | 7 |  Mitch Evans | Kaikki |
|  Pertamina Campos Racing | 8 |  Sean Gelael | Kaikki |
|  Russian Time | 9 |  Raffaele Marciello | Kaikki |
|  Russian Time | 10 |  Artjom Markelov | Kaikki |
|  Rapax | 11 |  Gustav Malja | Kaikki |
|  Rapax | 12 |  Arthur Pic | 1-9 |
|  Rapax | 12 |  Johnny Cecotto, Jr. | 10-11 |
|  Trident | 14 |  Philo Paz Armand | Kaikki |
|  Trident | 15 |  Luca Ghiotto | Kaikki |
|  Carlin | 18 |  Sergio Canamasas | 1-6, 8-11 |
|  Carlin | 18 |  René Binder | 7 |
|  Carlin | 19 |  Marvin Kirchhöfer | 1-10 |
|  Carlin | 19 |  Louis Delétraz | 11 |
|  Prema Racing | 20 |  Antonio Giovinazzi | Kaikki |
|  Prema Racing | 21 |  Pierre Gasly | Kaikki |
|  MP Motorsport | 22 |  Oliver Rowland | Kaikki |
|  MP Motorsport | 23 |  Daniël de Jong | Kaikki |
|  Arden International | 24 |  Nabil Jeffri | Kaikki |
|  Arden International | 25 |  Jimmy Eriksson | 1-9 |
|  Arden International | 25 |  Emil Bernstorff | 11 |
Tallimuutokset

Prema Racing korvasi Team Lazarus -tallin.
Status Grand Prix ja Hilmer Motorsport vetäytyivät sarjasta viime kauden päätteeksi.
Kuljettajamuutokset

Uudet kuljettajat
Antonio Giovinazzi: Euroopan Formula 3 (Jagonya Ayam with Carlin) → Prema Racing
Luca Ghiotto: GP3 (Trident) → Trident
Philo Paz Armand: Formula Renault 3.5 (Pons Racing) → Trident
Marvin Kirchhöfer: GP3 (ART Grand Prix) → Carlin
Nabil Jeffri: Euroopan Formula 3 (Motopark) → Arden International
Jimmy Eriksson: GP3 (Koiranen GP) → Arden International
Louis Delétraz: Formula V8 3.5 (Fortec Motorsports) → Carlin
Emil Bernstorff: GP3 (Arden International) → Arden International
Tallia vaihtaneet kuljettajat
Mitch Evans: Russian Time → Campos Racing
Sean Gelael: Carlin → Campos Racing
Nicholas Latifi: MP Motorsport → DAMS
Sergei Sirotkin: Rapax → ART Grand Prix
Raffaele Marciello: Trident → Russian Time
Pierre Gasly: DAMS → Prema Racing
Arthur Pic: Campos Racing → Rapax
Norman Nato: Arden International → Racing Engineering
Poistuneet kuljettajat
Stoffel Vandoorne: ART Grand Prix → Super Formula
Nathanaël Berthon: Lazarus → FIA World Endurance Championship
Rio Haryanto: Campos Racing → Formula 1 (Manor Racing)
Richie Stanaway: Status Grand Prix → FIA World Endurance Championship
Marco Sørensen: Carlin → FIA World Endurance Championship
Dean Stoneman: Carlin → Indy Lights
Alexander Rossi: Racing Engineering → IndyCar Series
Julian Leal: Carlin → European Le Mans Series
André Negrão: Arden International → Indy Lights
René Binder: Trident & MP Motorsport → Formula 3.5 V8 (Lotus)
1. Barcelona, Espanja > Lauantain kilpailu

Pierre Gasly starttasi paalupaikalta kilpailuun, mutta menetti kärkipaikan Norman Natolle, joka uusintalähdön jälkeen ohitti Gaslyn, ja ajoi uransa ensimmäiseen GP2-voittoon. Toiseksi ajoi Nicholas Latifi ja kolmanneksi Pierre Gasly. ART Grand Prix'n Sergei Sirotkin spinnasi kolmannelta sijalta ja keskeytti kilpailun kierroksella 24. Viimeisellä kierroksella Antonio Giovinazzi törmäsi Raffaele Marciellon auton perään, jonka johdosta Marciello pyörähti hiekalle. Marciello kuitenkin sai pitää kahdeksannen sijansa, ja starttasi sunnuntain sprinttikilpailuun paalupaikalta. Kilpailussa ei ajettu täyttä kisamittaa, kellon tullessa vastaan.
1. Barcelona, Espanja > Sunnuntain kilpailu

DAMS-tallin kuljettaja Alex Lynn ajoi sunnuntain kilpailun voittoon. Pierre Gasly ajoi toiseksi ja Jordan King kolmanneksi. Kierroksella 21 sattunut raju kolari Antonio Giovinazzin ja Sean Gelaelin välillä aiheutti turva-autotilanteen. Giovinazzi vei ilmalentonsa jälkeen myös Arthur Picin mukanaan keskeyttäneiden listalle. Vammoilta kuitenkin säilyttiin.
2. Monte Carlo, Monaco > Perjantain kilpailu

Sergei Sirotkin lähti kilpailuun kärkipaikalta, mutta Norman Nato ohitti hänet ensimmäisessä mutkassa. Myöhemmin Sirotkin törmäsi seinään ja keskeytti kilpailun. Seinään osuivat myös muun muassa Nicholas Latifi, Pierre Gasly ja Nabil Jeffri. Virtuaalisten turva-autojen myötä Artem Markelov nousi kilpailun kärkeen ja voitti Monacon pitkän kilpailun. Nato ajoi toiseksi ja Oliver Rowland kolmanneksi.
2. Monte Carlo, Monaco > Lauantain kilpailu

Perjantain kilpailun keskeyttänyt Jordan King työnsi Tridentin Philo Paz Armandin seinään Loews-neulansilmässä. Sean Gelael ajoi seinään radan ensimmäisessä mutkassa. ART'n Nobuharu Matsushita voitti kilpailun. Toiseksi sijoittui Marvin Kirchhöfer ja kolmanneksi Raffaele Marciello.
3.  Baku, Azerbaidžan > Lauantain kilpailu

Ensimmäisessä mutkassa Pierre Gasly osui Norman Natoon, joka pyörähti. Sergio Canamasas kiipesi Gaslyn takasiiven päälle ja molemmat joutuivat keskeyttämään kilpailun. Samassa mutkassa myös Alex Lynn, Marvin Kirchhöfer ja Nicholas Latifi kolaroivat ja keskeyttivät kilpailun. Myös Philo Paz Armand, Arthur Pic, Artem Markelov ja Nabil Jeffri romuttivat autojaan kilpailun edetessä. Kilpailun lopulla Norman Nato yritti ohittaa tallikaveriaan, Jordan Kingiä, jolloin autot kuitenkin törmäsivät toisiinsa. Nato keskeytti, King jatkoi matkaansa, mutta keskeytti kilpailun toiseksi viimeisellä kierroksella kolarointiin Jimmy Erikssonin kanssa. Vain 10 autoa selvisi ruutulipulle saakka. Turva-auto vieraili radalla neljästi. Kilpailun voitti paalupaikalta lähtenyt Antonio Giovinazzi. Toisena ruutulipulle ajoi Sergei Sirotkin ja kolmantena Raffaele Marciello. Kilpailu jäi suunnitellusta kierrosmäärästä kolme kierrosta vajaaksi ajanpuitteissa.
3.  Baku, Azerbaidžan > Sunnuntain kilpailu

Antonio Giovinazzi onnistui voittamaan myös sprinttikilpailun, lähdettyään lauantain voittonsa myötä ruudusta kahdeksan. Giovinazzi tippui ensimmäisellä kierroksella viimeiseksi, mutta onnistui sekavan kilpailun myötä nousemaan viimeisellä kierroksella ohi Pierre Gaslyn kilpailun voittoon. Giovinazzi keräsi 46 pistettä viikonlopulta ja nousi sarjan kolmanneksi. Giovinazzille pisteet Bakusta olivat hänen kauden ensimmäiset. Gasly ajoi toiseksi ja Sergei Sirotkin kolmanneksi. Nobuharu Matsushita nousi startissa kolmosruudusta kärkeen, mutta kolaroi uusintalähdössä Raffaele Marciellon kanssa ja keskeytti. Matsushita sai kilpailukiellon seuraavaan GP-viikonloppuun, Itävaltaan vaarallisesta ajamisestaan. Hänet korvasi ARTin ratissa René Binder. Myös molemmat Camposin autot joutuivat keskeyttämään kilpailun kärkisijoilta, kolariin ensimmäiseen mutkaan uusintalähdössä.
4. Spielberg, Itävalta > Lauantain kilpailu

Sergei Sirotkin tippui paalupaikalta kolmanneksi, taakse Prema-kuskien. Ensimmäisessä mutkassa Sergio Canamasas törmäsi ensiksi Gustav Maljaan ja tämän jälkeen Nabil Jeffriin, joka joutui keskeyttämään kuten myös Canamasas. Pierre Gasly ohitti kilpailun kärjessä ajaneen Antonio Giovinazzin, mutta sateen alkaessa Gasly pyörähti ulos kilpailusta piikkipaikalta. Turva-auto tuli radalle. Superpehmeillä renkailla startanneet Campos-kuskit Mitch Evans ja Sean Gelael vaihdattivat ennen sateen alkamista pehmeät renkaat alleen. Sateen aikana muun muassa Alex Lynn ja Norman Nato kävivät vaihtamassa sadekelin renkaat. Marvin Kirchhöfer pyörähti mutkassa kaksi sammuttaen autonsa. Turva-auto tuli uudestaan radalle, jonka aikana kärkimiehet tulivat tekemään pakollisen renkaidenvaihdon varikolle. Artem Markelov ajoi varikkoseinään kylmillä renkailla, ja kilpailu keskeytettiin. Philo Paz Armand ohitti turva-auton, jonka takia hän sai 10 sekunnin stop and go -rangaistuksen. Campos-kuljettajat olivat siirtyneet kilpailun kärkeen. Uusintalähdössä varikkosuoralla Antonio Giovinazzi sammutti autonsa ja joutui keskeyttämään kilpailun. Mitch Evans ajoi lopulta kilpailun voittoon, ennen tallikaveriaan Sean Gelaelia. Raffaele Marciello oli kolmas.
4. Spielberg, Itävalta > Sunnuntain kilpailu

Kilpailun voittoon ajoi Racing Engineering-kuljettaja Jordan King. Toiseksi sijoittui Oliver Rowland ja kolmanneksi Alex Lynn. Arthur Pic kiilasi Sean Gelaelin ulos kilpailusta radan kolmannessa mutkassa. Nicholas Latifi spinnasi ykkösmutkassa ja keskeytti kilpailun. Turva-auto vieraili radalla kahdesti. Kaikki kuljettajat lähtivät kilpailuun sadekelin renkailla, mutta Latifin aiheuttaman turva-auton takana kärkiryhmää lukuun ottamatta muut kävivät vaihtamassa kuivankelin renkaat. Muun muassa kakkospaikalta kilpailuun lähtenyt Norman Nato putosi kilpailun alussa pisteiltä, ja vaihtoi kuivankelin renkaat alleen. Artem Markelov ajoi kilpailun nopeimman kierrosajan, mutta ei sijoittunut kymmenen parhaan joukkoon. Markelov pyörähti kertaalleen kilpailun aikana, samoin kuin Luca Ghiotto, joka viimeisellä kierroksella viimeisessä mutkassa tippui yhdeksänneksi.
5. Silverstone, Iso-Britannia > Lauantain kilpailu

Norman Nato lähti paalupaikalta kilpailuun, mutta Pierre Gasly onnistui eriävällä taktiikallaan nousemaan kakkosruudusta kilpailun voittoon. Toiseksi ajoi Antonio Giovinazzi, joka viimeisellä kierroksella ohitti Oliver Rowlandin. Rowland oli maalissa kolmas. Ensimmäisessä mutkassa Sean Gelael osui Gustav Maljaan, jonka seurauksena Maljan auto kärsi rengasrikon ja Gelaelin auto etusiipivaurion. Molemmat saivat vielä 5 sekunnin aikarangaistuksen varikon ylinopeudesta. Gelael ajoi toistamiseenkin kilpailun aikana ylinopeutta varikolla, ja sai vielä 10 sekuntia aikasakkoa lisää. Paalumies Norman Nato jäi seitsemänneksi, johtaen kilpailua varikkopysähdykseensä saakka.
5. Silverstone, Iso-Britannia > Sunnuntain kilpailu

Jordan King ajoi paalupaikalta kotikilpailunsa voittoon ennen Luca Ghiottoa ja Oliver Rowlandia. Kilpailun parilla viimeisellä kierroksella alkoi satamaan vettä, mutta renkaiden vaihtoon ei ollut tarvetta. Norman Nato spinnasi kuudennelta sijalta hiekalle kilpailun viimeistä edellisellä kierroksella. Viimeisellä kierroksella myös Mitch Evans menetti asemiaan liukastellessa radalla Sergio Canamasasin tapaan. Artem Markelov osui Sergei Sirotkiniin, jolta hajosi kontaktin myötä oikea takarengas.
6. Mogyoród, Unkari > Lauantain kilpailu

Pierre Gasly lähti kilpailuun kärkipaikalta ja piti paikkansa ruutulipulle saakka voittaen kilpailun. Antonio Giovinazzi ajoi toiseksi ja Sergei Sirotkin kolmanneksi. Jimmy Eriksson ajoi kahdeksantena pysähdyttyään pakolliselle varikkopysähdykselle vain kolme kierrosta ennen maalia. Erikssonin auto kuitenkin hyytyi viimeisellä kierroksella toiseksi viimeiseen mutkaan.
6. Mogyoród, Unkari > Sunnuntain kilpailu

Kuudennesta ruudusta lähtenyt Sergei Sirotkin nousi ensimmäisessä mutkassa toiseksi. Antonio Giovinazzi törmäsi Nobuharu Matsushitaan, ja sai kolarin aiheuttamisesta 10 sekunnin aikarangaistuksen. Lisäksi Giovinazzin etusiipi kärsi vaurion, jonka johdosta hän joutui tulemaan varikolle vaihdattamaan etusiipensä. Radan toisessa mutkassa Arthur Pic spinnasi. Gustav Malja ja Alex Lynn kolaroivat keskenään yrittäen välttää osuman Piciin. Matsushita ajoi samassa mutkassa seinään, ja Luca Ghiotto törmäsi häneen. Malja onnistui ainoana kuljettajana kolarista jatkamaan matkaansa. Turva-auto tuli radalle. Uusintalähdössä Jordan King lukkojarrutti ja menetti kärkipaikan Sirotkinille. Sirotkin ajoi kilpailun voittoon. King toisena ja Norman Nato kolmantena.
7. Hockenheim, Saksa > Lauantain kilpailu

Artem Markelov törmäsi Jordan Kingin perään Hairpin-mutkassa. Markelov joutui keskeyttämään kilpailun, ja King jatkoi matkaansa. Pari kierrosta myöhemmin samassa mutkassa Daniël de Jong osui Sean Gelaelin kylkeen ja molemmat keskeyttivät kilpailun. Virtuaalinen turva-auto tuli molemmista kolareista radalle. Mitch Evans keskeytti kilpailunsa pistesijoilta varikolle jarrujen hajottua. Alex Lynn osui Norman Naton perään, joka pyörähti ja sammutti autonsa. Lynn sai kolarista 10 sekunnin aikarangaistuksen. Paalupaikalta lähtenyt Sergei Sirotkin tuli ensimmäisen virtuaaliturva-auton takana tekemään pakollisen varikkopysähdyksensä. Hän ajoi ennen stoppiaan toisena, Raffaele Marciellon johtaessa kilpailua. Sirotkin palasi varikolta neljänneksi, mutta tuomaristo langetti hänelle rangaistuksen, koska hän pysähtyi virtuaalisen turva-auton aikana. Sirotkin joutui rangaistuksena tulemaan varikolle toista kertaa. Sirotkin otti viimeiselle stintilleen pehmeät renkaat alleen, joiden ansiosta hän nousi kilpailun kärkeen ja voitti kilpailun. Luca Ghiotto ajoi toiseksi, startattuaan ruudusta 13. Kilpailun aikana Ghiotto rikkoi etusiipeään kontaktissa Jordan Kingin kanssa, jolta hajosi kolarissa oikea takarengas. Kolmanneksi ajoi Pierre Gasly, joka ajoi 0,03 erolla ennen neljänneksi ajanutta Marcielloa maaliin, nousten pääsuoralla Marciellon ohitse kolmanneksi. Pierre Gaslyn suoritus kuitenkin hylättiin kilpailun jälkeen, koska hänen autonsa palosammutin oli tyhjentynyt kilpailun aikana ja tuomaristo katsoi tämän turvallisuusriskiksi.
7. Hockenheim, Saksa > Sunnuntain kilpailu

Alex Lynn nousi kakkosruudusta kilpailun kärkeen, ohi paalulta lähteneen Antonio Giovinazzin, joka putosi kolmanneksi Oliver Rowlandinkin taakse. Ensimmäisessä mutkassa Giovinazzi peitti Arthur Picin ajolinjan, jolloin Pic ajautui radalta ulos. Giovinazzi sai 5 sekunnin aikarangaistuksen. Giovinazzi yritti kilpailun edetessä ohittaa Rowlandia, mutta törmäsi hänen takapyöräänsä, ajautui soralle ja keskeytti kilpailun. Norman Nato yritti ohittaa Nabil Jeffriä, joka kuitenkin sulki Natolta tien, jolloin autot osuivat toisiinsa, ja Jeffri keskeytti saaden rangaistuksen. Muun muassa varikolta kilpailuun lähtenyt Artem Markelov kävi kilpailun aikana renkaidenvaihdossa, ja nousi viimeisellä kierroksella kahdeksanneksi, mutta sai viiden sekunnin aikarangaistuksen varikon ylinopeudesta, joka pudotti Markelovin yhdeksänneksi. Myös Nicholas Latifi sai 5 sekunnin aikarangaistuksen, työnnettyään Daniël de Jongin radalta ulos. Kilpailun voittoon ajoi Alex Lynn. Toiseksi ajoi Sergei Sirotkin ja kolmanneksi Arthur Pic.